**Priloga 3**

**Nabor socialnih meril v postopkih javnega naročanja – uporabiti smiselno glede na vrsto storitve**

**(primerno za delovno intenzivne storitve)**

| MERILO | PREDNOST | NAMEN | DOKAZILO | PRIMERI NAVEDB V RAZPISNI DOKUMENTACIJI |
| --- | --- | --- | --- | --- |
| Sklenjena in veljavna podjetniška kolektivna pogodba | Prednost imajo tisti, ki imajo sklenjeno veljavno podjetniško kolektivno pogodbo. | V sklenjeni veljavni podjetniški kolektivni so določeni kriteriji, ki presegajo minimalno obveznost delodajalca do delavca (na primer izplačevanja božičnice, 13. plače, višji regres in druga povračila stroškov v zvezi z delom, itd.). | Sklenjena veljavna podjetniška kolektivna pogodba. | Ponudnik, ki ima sklenjeno veljavno podjetniško kolektivno pogodbo, prejme 5 točk, ponudnik, ki takšne pogodbe nima sklenjene, prejme 0 točk. |
| * Sprejet etični kodeks zaposlovanja | Prednost imajo tisti ponudniki, ki imajo v sodelovanju s sindikatom sprejet etični kodeks zaposlovanja. | Namen kodeksa etike je spodbujanje in krepitev profesionalne in osebne etike ter ustvarjanje pozitivne etične kulture določenega gospodarskega subjekta. Kodeks služi tudi kot zaščita pred neupravičenimi zahtevami delovnega okolja in morebitnih uporabnikov storitev. Minimalna pričakovana vsebina etičnega kodeksa bi morala vsebovati pravila etičnega ravnanja oz. obnašanja pri delodajalcu tako na strani delodajalca kot delavcev ter način izvajanja in spoštovanja pravil kodeksa.  Pri javnih naročilih storitev čiščenja je to na primer »cleaners charter«. | Podpisan etični kodeks zaposlovanja. | Ponudnik, ki ima sprejet etični kodeks zaposlovanja, prejme 5 točk, ponudnik, ki ga nima sklenjenega, prejme 0 točk. |
| * Družbeno odgovorno podjetje | Prednost imajo tisti, ki imajo pridobljen certifikat na področju družbene odgovornosti. | Družbena odgovornost podjetij je koncept, znotraj katerega podjetja na prostovoljni ravni vključujejo skrb za družbo in okolje v svoje vsakodnevno poslovanje in v svoja razmerja z deležniki. Lahko se na primer uporabi certifikat Družini prijazno podjetje (ali enakovredno, pri čemer je treba enakovrednost pojasniti).  Imetnik takšnega certifikata pa dokazuje, da ima podjetje/delodajalec sprejete pozitivne ukrepe in prakse, ki krepijo pozitivne odnose med različnimi deležniki in prispevajo k njihovi družbeni odgovornosti ter višji ravni uresničevanja človekovih pravic skozi družbeno odgovorno delovanje.  Enakovreden certifikat mora zagotavljati periodično preverjanje izpolnjevanja pogojev s strani zunanje, od delodajalca neodvisne institucije, ki spremlja vpeljavo in izvajanje ukrepov, ki na nivoju delodajalca v njegovo poslovanje vnesejo elemente družbene odgovornosti, skrbi za delavce in njihovo usklajevanje službenega in zasebnega oz. družinskega življenja. | Pridobljen certifikat/potrdilo s področja družbene odgovornosti. | Ponudnik, ki ima certifikat Družini prijazno podjetje (ali enakovredno) prejme 5 točk, ponudnik, ki tega nima, prejme 0 točk. |
| Delovne razmere pri ponudniku | Prednost imajo tisti z ugodnejšimi delovnimi razmerami. | To merilo izkazuje delovne razmere pri ponudniku. Trajnejša zaposlitev vnaša stabilnost v poslovanje ponudnika in pomeni tudi večjo kontinuiteto znanja in možnost usmerjanja razvoja kadrov ter njihovega strokovnega izobraževanja in usposabljanja. Prav tako zagotavlja boljši nadzor nad izvajanjem storitev in višjo kakovost. Pri delovno intenzivnih storitvah zagotavlja tudi višji nivo varovanja dostojnega dela z vidika trajnosti zaposlitve. Ponudniki se lahko na primer ocenjujejo glede na odstotek nominiranih kadrov v ponudbi, ki so zaposleni pri ponudniku na podlagi pogodb o zaposlitvi za nedoločen čas in s polnim delovnim časom (oz. s krajšim delovnim časom, če gre za varovane kategorije, ki imajo z odločbo odmerjen krajši delovni čas). | Izjava ponudnika, v kateri nominira osebe, ki bodo opravljale delo in ki izpolnjujejo pogoje določene z merilom.  *ali*  Predložitev pogodb o zaposlitvi za nominirane osebe.  *ali*  Predložitev M obrazcev za nominirane osebe. | Ponudnik v ponudbi navede X (število) oseb, ki bo izvajalo storitev. Za vsako v ponudbi navedeno osebo, ki je na dan oddaje ponudbe zaposlena pri ponudniku na podlagi pogodbe o zaposlitvi za nedoločen čas s polnim delovnim časom (oziroma s krajšim delovnim časom, če gre za varovane kategorije, ki imajo z odločbo odmerjen krajši delovni čas), ponudnik prejme X točk (npr. 1 točko). |
| Povprečna mesečna bruto plača nominiranega osebja | Prednost imajo tisti, katerih ponudba izkazuje višjo povprečno mesečno bruto plačo delavca. | Po tem merilu se upošteva povprečje osnovne bruto plače delavcev, ki bodo neposredno izvajali storitve čiščenja, v (npr.) zadnjih treh mesecih pred mesecem objave javnega naročila za predmetno naročilo (npr. objava javnega naročila 15. 3. 2018 pomeni, da mora delodajalec predložiti podatke za december 2017 ter januar in februar 2018).  Pri izračunu povprečja se upošteva osnovna mesečna bruto plača z vključenim dodatkom za delovno dobo in delom plače za delovno uspešnost in brez dodatkov za delo v posebnih pogojih dela ter brez povračila stroškov za prehrano in prevoz. | Pisni obračun plač, iz katerega bo razviden podatek o delodajalcu, delavcu in osnovni bruto plači, prikriti pa morajo biti podatki o upravnih izplačilnih prepovedih, trajnikih, kreditih, višini dodatka za delovno dobo in vsi drugi osebni podatki. Ponudnik mora priložiti tudi soglasja delavcev za predložitev pisnih obračunov plač. | Ponudba z najvišjo povprečno mesečno bruto plačo delavca doseže x (npr. 15) točk, druge sorazmerno manjše število točk. |
| Varstvo in/ali oskrba invalidov | Prednost imajo tisti, ki namenjano večjo skrb invalidom. | [Osebe s posebnimi potrebami](https://sl.wikipedia.org/wiki/Osebe_s_posebnimi_potrebami) so ena najbolj ranljivih skupin na [trgu dela](https://sl.wikipedia.org/wiki/Trg_dela), ki se pri zaposlovanju in razvoju [poklicne kariere](https://sl.wikipedia.org/wiki/Kariera) soočajo s še posebej velikimi težavami. Namen merila je povečati zaposljivost invalidov in vzpostaviti pogoje za njihovo enakovredno udeležbo na trgu dela. | Dokazilo ponudnika o načinih prilagoditve delovnega mesta in sredstev za delo (npr. slikovni dokaz, dokazila o nabavi primernih sredstev za delo). | Ponudba pondunika, ki izvaja aktivnosti za prilagoditve delovni mest in sredstev za delo (dostopnost oziroma prilagojenost programske ali strojne opreme za ranljive skupine (npr. slabovidne/slepe osebe, naglušne/gluhe osebe), prejme dodatnih x točk. |
| * Delež zaposlenih mladih (in/ali) starejših | Prednost imajo ponudniki, ki zaposlujejo specifične ranljive skupine. | Zaposlovanje specifičnih ranljivih skupin ljudi, ki so na trgu spregledane, ker so običajno kader brez ali z malo izkušnjami, ali pa se smatrajo kot manj sposobni za delo zaradi starosti. | Izjava ponudnika o številu zaposlenih in Pooblastilo za pridobitev podatkov od Zavoda za pokojninsko in invalidsko zavarovanje Slovenije. | Ponudnik, ki ima na dan objave predmetnega naročila na Portalu javnih naročil med vsemi zaposlenimi zaposlenih določen odstotek mladih (ali: starejših) (tisti, ki so na dan objave predmetnega naročila na Portalu javnih naročil stari manj kot 30 let (ali: več kot 55 let)), dobi dodatne točke.  Primer:  Za odstotek mladih med vsemi zaposlenimi do vključno 10% prejme 1 točko, nad 10 in do vključno 15% 2 točki, nad 15% 3 točke. |